Íbúar við Skyggnisbraut eru harmi slegnir vegna málsins . Vísir / Friðrik Karlmaður um fimmtugt var í dag úrskurðaður í gæsluvarðhald grunaður um að eiga aðild að andláti manns sem féll fram af svölum fjölbýlishúss í Úlfarsárdal í gær . Fjórum öðrum , sem handteknir voru í tengslum við málið , hefur verið sleppt . Tæknideild Lögreglunnar á höfuðborgarsvæðinu hélt áfram í dag að rannsaka íbúð , þaðan sem maður féll fram af svölum og lést við fjölbýlishúss við Skyggnisbraut í Úlfarsárdal í gær . Þá var fjölmennt lið lögreglu - og sjúkraflutningamanna var sent á vettvang auk sérsveitar Ríkislögreglustjóra . Á vettvangi í gær voru fimm karlmenn , allir með erlent ríkisfang handteknir en lögregla þurfi að brjóta sér leið inn í íbúð þeirra á þriðju hæð þaðan sem maðurinn féll . Hann var einnig erlendur ríkisborgari . Lögregla rannsakar málið sem sakamál . Fréttastofa hefur rætt við íbúa í fjölbýlishúsunum hér við Skyggnisbraut sem eru harmi slegnir vegna málsins . Fæstir þeir íbúar sem fréttastofa hefur rætt við urðu varir við það þegar atvikið átti sér stað . Arlindo Soasres Bandeira býr í íbúðinni fyrir neðan þar sem atvikið átti sér stað . Vísir / JKJ Gleðskapur í íbúðinni nóttina áður Samkvæmt heimildum fréttastofu eru allir mennirnir , sem í íbúðinni voru , frá Litháen og höfðu verið hér á landi um hríð . Einn íbúa hússins , Arlindo Bandeira , segir að gleðskapur hafði verið í íbúðinni nóttina áður . „ Núna síðast var partí á laugardag . Við gátum ekki sofnað hérna fyrir neðan út af því það voru svo mikil læti uppi , “ segir Arlindo . Svalirnar það sem maðurinn féll eru með háum steyptum vegg . Arlindo segist margoft hafa tilkynnt lögreglu um gleðskap frá íbúðinni . „ Ég skal segja þér að ég var oft að hringja á lögregluna til að koma til þess að stöðva gleðskap . Næstum aðra hverja helgi var partí hérna fyrir ofan , “ segir Arlindo . Í dag var einn mannanna var í dag úrskurðaður , að kröfu lögreglu , í gæsluvarðhald sem var samþykkt til 19. desember . Hinir fjórir sem handteknir var sleppt úr haldi . Yfirheyrslur yfir fimm mönnum sem handteknir voru í tengslum við andlát manns í Úlfarsárdal í gær hófust í gærkvöldi og standa enn yfir .